ঢাকার পরিস্থিতি নিয়ে তাঁর কাছেও সঠিক কোন খবর নেই। ড: কামাল হোসেনকে একটি প্রেস কনফারেন্স করার অনুরোধ জানিয়েছিলেন মন্তব্য করে বঙ্গবন্ধু তনয়া বলেন, ‘কামাল হোসেন সাহেবকে বললাম, চাচা আপনি পররাষ্ট্র মন্ত্রী, একটি প্রেসকনফারেন্স করে বিশ্ব মিডিয়াকে প্রকৃত অবস্থা একটু বলুন, আমাদের কুটনৈতিক মিশনগুলোকে ডিফেন্ড করতে অনুরোধ করুন। তিনি আমার অনুরোধের গুরুত্ব দিলেন না। হয়তো ছোট মানুষ হিসেবে এই অনুরোধের কোন গুরুত্ব নেই বলেই তিনি ভেবেছিলেন। তবে ঐ সময় যদি পররাষ্ট্র মন্ত্রী কামাল হোসেন একটি প্রেস কনফারেন্স করতেন তখন পরিস্থিতি হয়তো অন্যরকম হতো’।